3 януари 1943 г., Плевен\nМила госпожа Батоева,\nВашето поетично писмо с фотографията на г-ца Дорка ми достави истинско удоволствие.\nНай-първо на цялото семейство Ви честитя Новата година и Св. Христови празници. Пожелавам Ви весело и щастливо прекарване и изпълнение на желанията Ви.\nБлагодаря на г-ца Дорка за фотографията. За да мога по-често да я гледам, съм си я сложила на бюфета в столовата. Всички у нас я харесват. Мишо ме пита, в действителност ли е така хубава госпожицата. Той съжалява, че не го е имало, когато идвахте у дома, но Вие пак ще дойдете в Плевен и ще се случи да я види. Как е тя сега? Как се чувства във Варна при сестричката? Ние очакваме Юрий за празниците и мене, колкото приближава, ми се струва, че вървят бавно дните и почвам да си мисля дали ще си вземе отпуска, или само два дена ще бъде. Докато успея да го видя и му се порадвам и той си отива.\nЗъболекарството ми отнема много време, но сега в сравнение с други години съм по-свободна и мога да се занимавам с домакинството, но повече ми се чете. Особенно ме занимава политиката и това ми отнема цялото внимание. Това ме прави доста нервна, въпреки съзнанието ми, че този проблем не съм аз, която ще го решавам. Чакам с нетърпение предаванията по радиото от наши и чужди станции. Не ми се ходи никъде по гости, освен на разходка до парка или градината, или на кино. Хубавият филм запълва душата ми.\nМного поздрави от моя мъж и Мишо на цялото семейство.\nИменният ден на нашия Юрий е на Гергъовден, а рожденият - на 31 декември.\n11 февруари 1943 г., София\nДо г-жа Йорданка Лабакова и\nг-ца Дора Батоева\nМили мамини Пусанки,\nОткакто сме дошли, от ядене и пиене ще се пукнем. Всяка вечер сме канени на вечери. Единствено тази вечер сме в къщи, но понеже аз отидох след обяд у Ваньо Кацаров, баща ви отишъл с Тодор на кино и още го няма, а аз си счупих краката да се върна рано, та не можах да видя нито Ваньо, нито чичо Игнат и жена му, които специално заради мене щяха да дойдат. Не ги дочаках, още ми е жал.\nОще първия ден се обадих на д-р Юрий Манев и първото нещо, което ми каза, беше: “Защо Дорето не отговори на двете ми картички?” Понеже носехме подарък за него от леля ви Иванка, извикахме го на среща във Виенската сладкарница, срещу кино “Европа”. Пак пита за Дора и се сърди защо не му е драснала нито един ред. Похвали се, че си е обзавел кабинета и купил скъпа гарнитура за чакалнята и по това си пръснал всичките спестявания. Иска преди да си тръгнем, да прати на Дора някакво писмо и нещо друго, но какво е то, не съобщи.\nБаща ви купи на Дора и мен шлифери - бели, каквито Дора желаеше. Аз ходих при Прецлик да ми ушие една рокля, а тя не можа да вземе поръчката, понеже току-що приела поръчка на една булка, която отива на сватбено пътуване до Берлин. Това е сватбата на някакъв богат адвокат, който дал поръчка за 17 рокли. Това са луди работи в тези съдбоносни дни. Тук е голяма суматоха. Донесоха във всяка къща за попълване сведения кой къде ще се настани в провинцията. Евакуират население, особено тези, които имат деца. От понеделник ще закриват училищата. Учениците от мъжката гимназия - седмите и осмите класове, остават на разположение на властите - ще охраняват столицата. Стринка ви Надка заминава с децата за Етрополе. Много народ напуска града. Бяхме при д-р Йорданови, които едва не ни изхрускаха от любов. Докторът е заминал днес за Швеция. Леони от една година е в Берлин и след като прекарала там у чичо си Първан Драганов, вкусът й станал много изискан и претенциите й за брак по-особени.\nБаща ти се върна от кино. То било само за дипломати в японския културен център - филм за техния флот. Баща ти попаднал между проф. Станишев и г-н Белинов. Професорът и жена му се интересували за Данчето, Митко и Дора. А\nд-р Юрий Манев пратил някаква книга в магазина на чичо ти за Дора. Утре ще я взема и ще я видя.\nЛеля Дочка омъжила Надя за много богат и добър адвокат от Скопие. Били тук, заминали за Пловдив, пак ще се върнат и после ще си отидат в Скопие. Много писах, много драсках, все неща, които не са много важни или съвсем незначителни, по вашето писмо нищо не писах. Чичо ви нямал вече нито ризи, нито фланели. Тези дни при него е тъпкано с народ, обраха му магазина, не може да насмогне. Най-новото е, че ще си купува чичо ви Петко пиано, той ще свири, бил голям любител на музиката.\nНе успях да си направя косите на електричество, нито си взех ръкавици, светът се е завил и замаял. Мама си ги цунка и тримцата.\n25 февруари 1943 г., Варна\nКрай мен са Дора, леля Надка, маминка, мама Даша и Капчето. От всичките имате много здраве.\nДнес каних на обяд леля Надка с маминка на обяд. Тъкмо добре ми дойдоха кокошките. Едно задължение по-малко.\nПо Ислям ви пращам храната, но не съм питала колко струва. Благодарим за гроздето и ябълките. Ислям ще се върне утре вечер, пратете по него пробните снимки и колко искате от всяка една от тях за вас. Аз отделно ще си поръчам за мене.\nЛеля Надка ще си заминава в края на този месец за Разград. Маминка не може да дойде в Тича, защото не се чувства добре. Не й се иска да се блъска по влаковете. Дошла само да помогне на леля Надка да си прибере багажа.\nВчера разпуснаха търговската гимназия - ще им признаят годината. Дора и тя се надява да ги огрее същото, но още нищо няма. Целувам ви сърдечно.\nКак така се случва, че все се разминаваме. Днес от 11 ч. сме у Данчето, гдето прекарахме много хубаво и съм много доволна, че пак можах да видя Данчето и Дорето. Дойдох, както знаеш, да прибера челядта си. Прибрано вече, аз почти нищо не мога, но като сянка и кураж. Дано Бог ни запази и нищо лошо не се случи, но нека се вземат мерки. Ако стане нужда да се бяга и е наложително, не му мислете много - право в Разград се озовете.\nХайде Бог всичко на добро да го обръща и пази целокупна България. Много здраве и спокойствие на теб и Никола. Довиждане при по-добри и светли бъднини.\nЦелува ви майка ви\n28 февруари 1943 г., Тича\nМили мамо, тати, обични ми родители,\nМного време мина, откакто не ви писах. Знаете вече, че имаме гости и в залисия и работа времето се изнизва неусетно.\nНо не е на гости зълва ми, а етърва ми Надя с децата и те като всички деца, лудуват, тичат, немируват. Те не са вече много малки. Динка е по-висока от Дора. Тук е и Данчето с детето, като Митко идва всяка събота и си отива в неделя вечерта. Тодор също идва през две седмици, остава по 2-3 дни. Всички сме здрави. Децата, като се събраха повече, отвори им се апетит, пък и простор, въздух и разходки не им липсват, та добре вървят. Уроци нямат, не им се работи и само си мързелуват, та де да видим.\nНа Дора й се яви кандидат, сестрин син на народния представител. Много богато момче, свършил семинария и не пожелал да се опопи, свършил след това свободния университет и бил в Земеделската банка в София, а сега е съдружник на народния. Той завежда фирмата. Но Дора се смее, дума не дава да издумаме. леля му жени син, бяхме сватбари, едни от най-икрамосваните. Три дена по ред ни пращаха калесници с вино. Момъкът казал, че като я видял, занемял. Толкова години живял в София, такова момиче не бил виждал. Казал на леля си, че по Великден ще я поиска.\nКак се смяхме, как задявахме Дорето...\nИталианците си заминаха, с изключение на 40 души, които останаха с капитана си.\nДвамата градинари заминаха - милите хора, толкова добри и почтени бяха. На тръгване дойдоха да се сбогуват в къщи. Дадох им една кутия мармалад и по 250 лв. за из път. Толкова бяха свикнали с нас, едва не се разплакаха. Влакът им потегли бавно, с някаква тъжна тържественост и когато минаваха покрай вилата, излязох да ги видя всичките за последен път. Бяха натоварени на конските вагони, като ме забелязаха, че като писнаха всички в един глас - signora, signora... но тъй тъжно, като че ли ги отнасяше влакът на заколение. Още ми трепти в ушите този сърцераздирателен вик и сякаш никога няма да го забравя. На гарата най-младият градинар, който никога в живота си не е бил градинар, а гален единствен син на майка и баща, плакал много. Оставиха си адресите и двамата и взеха нашия. Казаха ми, ако останем живи, непременно ще ви се обадим, signora, не получите ли нищо от нас, знайте, че най-лошото ни е сполетяло. В този ден бях като болна. Много мил народ били италианците. От тук ги взеха германски офицери и войници, които видимо се държаха сурово и студено. На съдийската гара един възрастен германски офицер им взел шинелите от гърба, защото бяха с наши шинели и ги оставили в конските вагони да пътуват голи в студа. Младите германски офицери молили да им върнат шинелите, на което им отговорили “защо им са шинели, нали знаете къде и за какво ги водите.” При тези думи, казани на немски, италианският поручик Данон, който знаеше немски, побелял като платно. Този разговор го предал на нашите деца един български трудовак, който също пътувал с тях до София. Горките, дано не бъде истина, колко се радваха, че заминават за родината си, но на тръгване радостта им беше смутена от едно особено чувство на неизвестност и несигурност.\nОт както съм получила последното писмо на мама съм много неспокойна. Хайде, като се пооправи времето, нека дойде да се поразходи до тука и да види новото си правнуче, че е направена поръчка за още едно. На Данчето й е лошо и детето го гледаме всички. Лоши времена са, неизвестността е тъй голяма, а тя от нищо не се бои, поколение създава.\nТук е Варненският народен театър. Бяхме на всичките му представления, като ние двамата с Никола се ползваме от гратиси, но той им помогна много, големи услуги им направи. Долен чифлик е сега една столица, има много, много избягали от София. Забележете не употребявам тази френска дума “евакуирани”, защото си имаме няколко подходящи български. Уж се мъча да не вмъквам в речника си чужди думи, но тук-там се увличам несъзнателно, защото много думи са получили международното си право, което всъщност не е право.\nКак е Нуцито? Не е излишно, ако помоли бати, да пише на генерал Лукаш, те са приятели, а Лукаш е властен. Това го повтарям вече, а изглежда нищо не е направила.\nЦелувки от мен и децата и поздрави от останалите.\n17 март 1943 г., Разград\nВчера пристигна Надка с децата. Данчето и тя се приготвила да идва при вас в Тича, но още не пускали Дорето, защото нямали такова нареждане, а пък им казали, че доброволното евакуиране почва от 18 т. м.\nНие за сега всички сме добре с изключение моите крака и ръце, но аз свикнах вече с тези болки и ме е срам да се оплаквам. Още нищо не сме предприели по багажа, студено, постоянно прихвръква сняг, непозволяващ още да разтоварваме багажа, докато не се постопли времето, инак рискувам с тези крака и ръце да се разболея повече. Сега ще се помиряваме с моята обстановка.\nДано това, което плаши хората не става. Вие вярвам ще сте запазени там, в случай че и от там трябва да се бяга, ще дойдете тук, че и тук не дай Боже лошо, колко ще сме опазени - Бог само знае. Но във всеки случай аз съм напълно уверена, че добрият Бог и сега ще запази България от войната поне. Вчера ни дадоха по 40 гр. сирене и толкова кашкавал. Няма що, ще търпим на тези наредби, че може да доживеем и ние старите по-блажени времена, каквито бяха.\nОсобено хляба, не мога никак да го ям и от това страдам много. До сега намирах брашно от тук, от там по малко и си месих по един хляб в седмицата и си го ядях цяла седмица сама без тати ти. Той не го докосва, понася с удоволствие този, който ни дават.\nРадвам се, че ти си добре и здрава за сега, за да можеш да тупуркаш по пристигането на внучето.\nМного здраве на Никола и на теб.\nПредставителна рота на Италианската Кралска гвардия за погребението на Цар Борис ІІІ - август 1943 г.\nПрез август 1943 г. за погребението на Цар Борис III в София пристига почетна представителна гвардейска рота от Италианската кралска армия, командвана от капитан Едуардо Басси и трима поручици, в състав от 140 души.\nСлед погребението заминаването на ротата за Италия е осуетено заради преврата на генерал Бадолио и поради намесата на представителите на германското командване в България, тъй като италианската рота се обявява в подкрепа на новото правителство в Италия.\nИзвестно време ротата е настанена във Военното училище, след което е разоръжена и е изпратена в Държавно трудово горско стопанство „Тича" – с. Долен чифлик, с командир Полковник Никола Батоев.\nПолковник Батоев и неговата съпруга Пенка, която знае италиански, посрещат много радушно италианците. Офицерите са настанени в отделни стаи. В стопанството капитан Басси пише книга за войната и десетина години по-късно, вече като генерал от карабинерите, ще сподели пред един италиански вестник, че прекараните близо дванадесет месеца в „Тича" са оставили у него чудесен спомен за българите и за българските трудови офицери и войници.\nПенка Батоева пише писмо до царицата и до Червения кръст за оказване на материална помощ на италианците и за връщането им в родината. Скоро пристигат много дрехи, храни и първите писма от Италия.\nКъм края на 1944 г. итали¬анците са върнати в София, а по-късно през 1945 г. замина¬ват за Италия.\n27 септември 1943 г. Тича\nДо г-н Емил Радков\nМило ми и обично братче,\nПървото от трите ти писма получих в навечерието на заминаването ни за София, второто е дошло в мое отсъствие и третото пристигна вчера. На всичките ти писма ще отговоря днес, защото е празник, защото съм болна и защото се намирам в напрегнато очакване на гости, които трябваше да дойдат още преди два дни. Пътувахме на връщане с генерал д-р Боснев и семейството му, с които летувахме миналата година и от където си създадохме добри спомени. Много се радвах на тяхното гостуване. Докторът е рядко съчетание на ум и деятелност, а енергията му е неизчерпаема. Възхитителен е, не можеш да му се наслушаш, цял те запалва за обществена работа.\nКато го слушам колко работи е направил, какви открития, с неизмерима полза за времето си, всички ние останалите изглеждаме мънички, кекави, като пребити котета, мякащи и въртящи се само около своите грижи и неволи, без да можем да направим една смела крачка навън за някакво общо благо. Ценен човек - воля и неуморно трудолюбие, никакви фусти, никакви поли не го интересуват. Жена му с децата му, това е целият и най-близкият му свят.\nСега по твоя въпрос. Няма средно решение, или, или... Сам трябва да решиш. Направи каквото е нужно, но без злоба, без яд, защото нищо не изморява, нищо не изтощава повече човека от ядът. Яд е руска дума и значи отрова. Питам има ли смисъл цял живот да пием отрова, когато имаме само един живот. И не напрегнем ли умът си, за да го създадем по наш вкус и желание, то какво тогава можем и какво ни остава? Но пак ти повтарям, спокойно, без отрова, без яд!\nДействително човек е виновен за собственото си нещастие. Сам той и никой друг. Когато виждаш насреща си трап или пропаст и вървиш със затворени очи, неминуемо е да паднеш вътре. Кой ще ти е виновен за това и кой ще ти помогне, когато ти си скочил сам. Този, който съумее сам със собствени сили и ум да се изкатери по стръмните стени на своето нещастие, ще знае за\nв бъдеще да не затваря очи пред явните опасности, а даже когато ходи по гладкото, зорко ще се\nвзира в стъпките си.\nСега успокой се и разбери истината. Не се ядосвай на никого, никой не ти е виновен, ти сам си си виновен, защото всяка дума, всяка постъпка води своите последствия. Аз дори смятам, че щастието, което тъй много се бленува от целия свят не излиза от другите, а от нас самите. Не напразно простата поговорчица казва: “Каквото си постелеш, на него ще легнеш” - Мъничко и простичко, но пълно с поука. Значи, разбрахме се - ние сме ковачи на съдбата си. Няма друга съдба. - Всяко последствие е низ от причини. Сега се успокой и чакай.\nСкоро беше у нас г-н Джамджиев, който се произнесе много ласкаво за теб. Че много добре си подготвил някаква представителна рота.\nЕдно ще те помоля в името на твоето добро, никога не казвай: “Аз съм интелигентен.” Знай, че интелигентността се схваща само от интелигент. Тя не се каза, тя сама изпъква и не си ти, който трябва да я заявяваш, а другите да я открият. Прави всичко, за да можеш да живееш под този достоен етикет. Но за това се искат умствени и морални сили. Не се дразни от дребни работи, бъди велик и ето прокуденото щастие ще се върне, прокудено от твоите постъпки или думи; ще се върне, ти ще коригираш сам себе си, за да имаш това\nправо над другите. За този живот се иска много малко - повече гимнастика на мозъка - чисто и\nпросто - ум и разум!\nБях в София за три дни, колкото да си пипна тази неприятна инфлуенция. Ходихме у ген. Красновски, който беше много любезен и ни задържа до 2 ч. сл. полунощ. Там беше и семейството на полк. Д-р Даскалов - дворцовият лекар. София е черна и тъжна. Големи черни знамена са спуснати от всички здания. Високи жертвеници, наредени в шпалир от двете страни на улиците от гарата до "Ал. Невски", навяват хлад в душата, напомнят нашата българска злочестина - смъртта на най-върховния ни вожд, смъртта на истинския човек и християнин, смъртта на великия ни цар Борис III. - Бог да го прости! А нас да ни закриля! Колко големи има да се пазят и нареждат в настоящия момент, че нашите частни дрязги са тъй дребни и маловажни. Както виждаш и международното положение е доста неясно. Бати ти Никола писа веднага на г-н Рогозаров по твоя въпрос, в духа на твоето желание. Той ти съчувства напълно.\nМного целувки от сестра ти, която постоянно мисли за теб.\n27 октомври 1943 г. Тича\nДо г-ца Красновска\nМила госпожица Красновска,\nТози вероломен мой съюзник - времето, тъй бързо ми убягва, че от съюзници ставаме врагове, които постоянно се дебнат, постоянно се гонят и за голям срам аз оставам винаги изиграна, винаги изпреварена.\nСлед връщането ни от София имаше толкова неща да се правят. Ходих два пъти до Варна и от там бях решила да ви се обадя, но вторият път зимата ни изненада на кьошка на дъщерята. Слязох набързо в града с двете слугини, нейната и на свекърва й и станах комендант на голямото есенно чистене. Изморих се доста, а и замисленото писмо остана ненаписано.\nВ най-студения ден Никола се върна от София и ме взе.\nТук заварих нашите италианци посърнали, настръхнали. Участта им не е лека. Печки още никъде не бяха сложени, лятото бе преди 2-3 дни. Един от поручиците, младо момче, единствено дете на богати родители, заболяло още преди студа от бронхит. Капитанът 30-годишен мъж, ранен в коляното и в таза, загиваше от болки, в този неочакван студ. Пратих нашия ординарец да им занесе нещо за ядене и да ги пита, какво им трябва. - Седели горките в креватите увити в одеала и треперели.- Южни птички! Пък и болни. А вятърът на проклетия фучи, да ти замръзне душата, като го слушаш.\nВсичките те са тръгнали на погребение за 2-3 дни и не са си взели дрехи. Едни на гърба и едни за преобличане, а чорапи вече почти нямат. Долно зимно облекло - никакво. От къде да им дадеш, не са един, не са двама....140 души! Нашите, богати или бедни, са тукашни, ще задлъжнеят родителите, но чедата си голи няма да оставят, ще ги облекат, ще ги обуят. Сън не ме хваща за този гол народ! Фучи в ушите ми зловещият вятър, а зимата е пред праговете ни, след няколко дни ще дойде и здраво ще заседне. Миналия месец се оправих с апел за помощ към нашите семейства. Отзоваха се кой как може и най-бедничките отделиха от немотията си, но сега настроението е друго. Населението говори: "дали на италианците нови работни костюми, а нашите ходят в парцали". Пък и нали са повечето левенти, красавци и това изглежда ги дразни, та нищичко не смееш явно да дадеш. пък и скрито да дадеш, ще се разчуе, после, ето ти неприятности. Затова ако дойде някъде от вън - от италианската колония или от името на Нейно Величество Царицата, тогава никой нищо не може да каже. Ако всичко това направите достояние пред г-жа д-р Даскалова, която ми се стори деятелна жена и с отзивчиво сърце и ако думата й се чува в двореца; ще се спаси положението, ще се помогне на обезверените пленници. Много са зле, пари нямат нито петак, едни цигари не могат да си купят. Лошо е да си пленник, въпреки, че моят мъж взема мерки да се чувстват добре, но има неща, които не могат да им се доставят, защото въобще и на нашите не се дават от казармата.\nМила г-це Красновска много Ви занимавах с нашите италианци, но все пак се надявам, че ще ми помогнете да ги запазим от зимата.\nКак сте Вие г-ца Красновска, кога ще ми дойдете на гости? Как е симпатичния ни и добър г-н генерал? Да се надявам, че сте здрави, спокойни, щастливи!\nМного и сърдечни поздрави приемете за Вас и за г-н генерала.\nВаша П. Батоева.\n9 ноември 1943 г. Варна\nСнощи след големи приключения пристигнахме във Варна. Влакът много закъсня и затова на гара Синдел се прехвърлихме на бързия влак, но докато стане това трябваше няколко пъти да се връщаме в старото купе. Едни казват "идва влакът" - всички се юрваме. Други казват след 20 мин. - хайде пак назад. Като пристигнахме Николай съвсем се беше разсънил. До 12 ч. не заспа, но затова пък цяла сутрин спа като заклан.\nДнес Николай трябва да черпи - първият му зъб пробил венеца и се показал остър и беличък. Голяма радост беше. Слава Богу, без температура, дано и другите така да се покажат.\nМитко каза да ви благодаря за гостоприемството.\nАз също ви благодаря за всичко.\n8 декември 1943 г. Разград\nПреди всичко извинявам се пред Никола, че забравих да го поздравя с имения ден. Нашето е извинително - старост. Особено тати ти не мърда от печката. Залепен до нея от сутрин до вечер., че и мен спъва в работата. Старост, деца. Той и млад като беше за нищо не се грижеше и остаря между децата с моите грижи. Но сега е извинително - старост.\nДобре сме колкото могат стари хора като нас, всичко им тежи, от всичко се дразнят. Аз доколкото мога се мъча да се нагаждам.\nВъв Варна имало извънредно много скумрии и хамсии. Писах на Данчето, ако може да ми прати две кутии.\nНадка много се извинява, че пропуснала да поздрави Никола, но той да прощава и тя е много загрижена, понеже знае, че Иванчо е навътре в Сърбия на опасни места, че не й се приказва даже. Бог да го пази. Ние тук с нищо не ще помогнем. Тя особено като чува, че другите полкове се връщат в България й е много мъчно. Ето Борю Бенчев на 15 т. м. се завърнал в Кюстендил. Иванчо често се обажда.\nХайде, за много години на Никола, да старее и побелее като нас.\nМного здраве и целувки на всички ви.\n29 декември 1943 г., Тича\nОт вчера настроението ми беше крайно потиснато. Целият ден валя непрекъснато дъжд, примесен със сняг. Студено и влажно, небето сиво, горите тъмнокуршумени, душата убита, цялото тяло отпаднало, отчаяна без искра светлина и радост в душата. Това състояние е от няколко дни, от както четох дневника на Д., който замина за печката във Варна. Нищо не бе в състояние да ме развлече. Почти не спах, бях нервна. Никола не знае причината на страшната ми възбуда, цял ден се кара и още повече ме нервира. Събудих се с тежка глава, без дух за работа, мъкнах се из къщи като полумъртва, когато изведнъж телефонът иззвъня и Никола ми съобщи, че след половин час идва с италианския консул от София и другия от Варна.\nИзведнъж изфръкнах като пеперуда от тясната си какавида и заприпках из къщи. На връщане от Варна - на 27. ХII., във влака дойде един подпоручик и рапортува нещо на Никола. След малко разбрах, че ще идва италианският консул от легацията в София и че са го пратили от Варна този наш подпоручик да го следи.\nКъм 10 ч. пристигна Никола в къщи с двамата консули, един италиански капитан за свръзка, един чиновник от Варненското консулство и нашият подпоручик от влака. От вратата ги посрещнах на италиански, от което те видимо бяха доволни. Още със сядането си г-н консулът се заизвинява, че забравил да ми донесе цветя, а то тук всъщност няма. Взе адреса ни и пожела от София да ми прати един хубав букет и благодарствено писма на мъжа ми за любезния прием. Всъщност приемът се състоеше от едно черешово сладко и една малиновка.\nАз предполагах, че идват да навестят италианската рота и да разберат нуждите им, както и да ги поздравят с големия празник Коледа. Но какво се оказа всъщност. Поручик Данон писал в тяхната легация, че мнозина от войниците искат да се върнат в Италия на страната на фашистите. Преди да дойдат в къщи, италианските консули събрали италианските войници в казармата, говорили им затрогващо слово и искали списъка на желаещите да заминат. Всички единодушно решили да тръгнат.\n- Ами офицерите? - ги попитах аз. - Те в какво настроение са?\n- Смятаме, че и те ще са готови, само че сведенията за капитан Басси са малко неблагоприятни.\nДоколкото можах, казах им няколко добри думи за него, защото той всъщност като човек се държа отлично, много благовъзпитано и симпатично, когато поручиците Данон и Пиери се носеха като луди след момичетата. Казах, че ако капитан Басси се откаже, ще бъде много жалко и какво ще прави. А може би не иска да се върне, защото не му се воюва наистина. Той е толкова нездрав, че по цели дни лежи в леглото, завит до кръста с одеяло, и за да убие времето, чете философски трактати, учи езици и пише роман. Ранен в таза, в коляното и в стомаха, воювал цели 8 години още от 22-годишната си възраст в Абисиния, Етиопия, Египет, Гърция и пр., като авиатор, пехотинец и артилерист, един от двамата кавалери в целия полк, като най-храбър и добър офицер, изглежда обаче напоследък поради упадък на сили и духът му отстъпва. Едва тридесетгодишен, вече тежък инвалид, пропилял разцвета на младостта си във войни, без време остарял, както сам той казва.\n- Нито дом си е създал, нито семейство видял и кой знае докога така напусто ще мине животът му. Не виждам, не разбирам защо трябваше да се бием, защо ни бе този съюз за война, за чужди интереси, когато Италия беше добре и вътрешно, и външно. Имахме си колонии, какво ни беше нужно още. - Всичко това не казах на консула, защото забелязах, че не му бе приятно да го слуша, когато му съобщих, че капитанът казва:\n- Войнишка клетва веднъж се дава, а аз съм се клел пред краля и не мога да престъпя клетвата си.\nКонсулът ми отговори:\n- Госпожо и аз съм се клел пред краля, но къде е нашият крал, той абдикира, ние нямаме вече крал.\nРазбрах, че трябва да завърша със защитната си реч по адрес на г-н Басси. Сбогувахме се и те заминаха за с. Горен чифлик да се срещнат с останалите 60 души от ротата на работа там по поправка на дековилната линия, където бяха и офицерите Данон и Бакия.\nСлед заминаването им повиках Франческо, майстора градинар, с четири дипломи, бивш главен градинар на санаториума на кралицата, а по настоящем на работа в парка, който огражда вилата ни. Трудолюбив, с добър вкус в работата, вежлив, с добри маниери и благовъзпитан 33-годишен мъж. От 5 години ординарец на капитан Басси и неразделен негов човек. Висок, снажен, винаги изправен, с бавен и отмерен ход. Този път пристигна леко приведен със зачервени като от плач очи и с дух на голяма тревога. Питам го:\n- Е, кажи, Франческо, какво се случи и ти с твоя капитан какво смятате да правите? - Съобщих му, че всички войници тук са готови да заминат за фронта в Италия срещу англичаните.\n- Не, капитанът няма да замине и аз също! Къде да се бия, за кого да се бия? Няма вече Италия. Южна Италия владеят англичаните, а Северна - германците. Нашите глупави момчета трябва да си стоят тук до свършването на войната, поне животът им ще бъде в сигурност. Като отиват в Италия, те вярват ли, че ще ги пуснат по домовете им? Те няма да могат даже писмо да напишат до най-близките си, защото всичко е в германски ръце. Аз имам четирима братя, къде са те и там да отида, пак няма да узная, защото от Италия е станало сега една невъобразима каша. Ще ме пратят на фронта рамо до рамо с германците, ще трябва да се бия срещу братята си може би, как ще позволи това кръвта ми? О, не мога! Къде отиде нашият труд, скъпите жертви, пролятата кръв, за да стигнем след 5 години тук, третирани като пленници, когато не са ни взели на никой фронт в плен, а сме дошли за височайше погребение като почетна рота.\nПрекарали сме толкова теглила и мъки, на голата божия земя сме спали, къде е печалбата ни след всичко това? Тук с 200 гр. по-малко хляб ни дават от вашите войници, сутрин само чай - водица с малко хляб, когато вашите войници имат мармалад или сирене. Цигари не ни дават като на вашите, сапун на два месеца по едно малко калъпче. Работим, пари не получаваме. Не можем да си купим сапун, да се обръснем, една паста за зъби, една цигара да изпушим не можем. Може ли човек само с хляб да живее? Не му ли се иска поне в неделя един сладкиш да изяде или една чаша вино да изпие, особено като гледа наоколо си другите, че всичко това имат. Изпродадохме си часовници, фотоапарати, ризи, долни дрехи. Почти сме голи. Вашите войници се носят лошо с нас и всеки ден ни наричат пленници, ето защо искат да си отидат в Италия, не мислете, че е от истински идеализъм. Нашата страна отдавна е загинала, още когато Мусолини управляваше. Защото само един Мусолини сякаш беше истински доброжелател на Италия, но всички около него, които за жалост се именуваха фашисти, бяха фалшиви фашисти. Как можахме да се отзовем до тази жалка действителност, когато не бяхме единни. У нас са разединени, защото съществуват толкова различни идеи. Едни за Мусолини, други за Бадолио, трети не искат нито единия, нито другия, четвърти комунисти и пр.\nАко храната им беше по-добра, ако бяха малко повече толерирани, ако знаеха, че трудът им ще се плаща, нито един не би пожелал да замине днес.\nИ тъкмо на този въпрос - за заплащането, казах на Франческо, че 2-3 дни преди завръщането ми от Варна бях гостенка на генерал Христов, където заварихме и нашия адмирал Ташев.\n- Между другото говорихме и за вас - италианците, защото, където мога да извоювам нещо във ваша полза, винаги се опитвам. Оказа се, че тези дни е излязло министерско постановление, с което вашето пребивание в България се оформя не като пленници, а като гости на България, заварени от последните събития. Че ще се третирате като работна група, на която ще се заплаща. Офицерите ще получават заплата като нашите редовни мобилизирани офицери и битът на войниците ще бъде подобрен.\n- О - възкликна Франческо, - ако знаех това, не бих сторил тази глупост.\nПоканихме го с Дора на едно сладко - отказа. Поканих го с една малиновка - също отказа.\n- Не мога - каза горкият. - Тревогата ми е толкова голяма днес, че сякаш в стомаха си имам огън, и хранопроводът ми е затворен.\n- Франческо, защо направи вашият генерал Бадолио толкова нещастна Италия и какво е смятал, като отиде в съюз с Англия и Америка, смятахте ли, че ще бъде по-добре за вашето отечество?\n- Госпожо, нито знаеха, нито бяха виновни нашите по-малки началници или войниците. Всички наши генерали бяха подкупни от английското злато, но какво представляваха всъщност и фашистите около Мусолини. Когато им даваха пари и материали за изработка на въоръжение, те отиваха за строеж на вили и дворци на генералите.\nНашият капитан Басси като очевидец ми разказа как Мусолини отива да инспектира едно летище. Всичко строено в образцов ред. Стотици летателни машини, да се трогнеш при вида им. Мусолини е доволен и заминава с колата си до друго летище. Самолетите отлитат на другото летище, където в същия образцов ред се показват на Мусолини. Той е доволен - има толкова много аероплани.\nНеволно извиках от възмущение и удивление:\n- Но как е възможно, нали всяка машина си има номер? - На което ми се отговори, че Мусолини няма да тръгне да гледа номерата на хилядите аероплани.\n- У наши генерали намериха по 30 кг злато. Как можем с такава ръководна машина да излезем на добър край? Да се върнем в Италия, разорена, съсипана, в ръцете на чужденците. Италия, хубавата ни страна, която беше градината на света. Нашият войник не е по-лош от германския, но нямахме водачи - генерали.\nНа отиване за Горни чифлик г-н консулът помоли да се телефонира във Варна до директора на Италианската банка - Петър Фарашев, който е мой братовчед, в случай, че не успее да се върне за софийския влак - в 2 ч. след обяд, билетите му да бъдат запазени за следния ден. Взех телефона, който беше при нас в столовата, да узная нещо за хода на работата там, във връзка със заминаването им. Обади се мек и разнежен глас на мъжа ми, който обикновено е твърд и грубичък, че цялата група възторжено се присъединила към решението на тукашните войници, също и офицерите Данон и Бакия.\nПредадох на Франческо чутото. Цял прибеля!\n- Да можех да бъда уверен, че отиват от идеализъм, бих ги адмирирал, но знам, че отиват несъзнателно, за да избягат от тукашните лоши условия.\nТук на това място си припомних една част от разговора ми с ген. Христов, - нещо предадено от гувернантката на Княз Симеон, при живота на баща му. Донесли едно конче (пони), за да учи князът езда. При вида му княгиня Мария Луиза казала: - Хубаво е, но краката му не ми харесват, много са дебели. Тогава нашият умен цар Борис й направил една много уместна забележка: - Дъще, научи се в живота винаги да виждаш първо хубавите неща, за да бъдеш добра, благородна и щастлива. Животът е като плат с лице и опаки. Винаги гледай първо лицето и обръщай повече внимание на него. Стори ми се в този момент, че целият италиански народ е търсил винаги опакото, като не е виждал доброто.\nСлед половин час потърсих адютанта да разбера какво е станало с билетите на консула и къде е мъжът ми. Той бил в кабинета си наедно с консулите и двамата офицери - Данон и Бакия, а капитан Басси при адютанта. Поисках го. С глас пресипнал от вълнение той ми каза:\n- Г-жо, преживявам най-тежкия ден в живота си. Днес всички ме напуснаха - цялата ми рота, с изключение на поручик Пиери и трима верни мои войника. Този ден не ядох, тази нощ ще срешна буден зората. Благодаря ви за всичкото човешко отнасяне, което имахте винаги към мен.\nКазах му, че завинаги запазвам спомен за един честен и добър мъж.\nУтре вечер е срещу новата 1944 г. Моят мъж е поканил всички офицери от стопанството с жените им - 30 души. Утре ще имам много работа. Поканени са и тримата офицери-италианци. Капитан Басси ще посреща сам Новата година. Снощи по телефона г-н Басси ми каза, всички ме изоставиха, но аз им простих. Вечерта се простил с последния си офицер Пиери, като го целунал. Жената на инженера ни му занесла още снощи мляко. Заварила го със зачервени от плач очи и с поставен над леглото кръст.\nПървите ни гости бяха сем. Моллови, поручик Лазаров, поручик Данон и Бакия. Пиери не дошъл, защото нямал пистолет и на официално място не може да дойде незапасан. Обаче Никола прати да го повикат и в такъв вид, като каза, че утре ще си получи пистолета.\nЗаредиха се другите гости - д-р Иванов, инженер Керемедчиев, майор Яневи, капитан Карагьозови, поручик Радкови, поручик Щърбанови, счетоводителят Стоянов, касиерът Василев, капитан Господинови, пом. инж. Пею Петров, сем. Бурсукови, техникът Еленко и поручик Фъндъков.\nНова година - цялата къща е посипана с пепел от цигари, белите покривки на масите са залети с вино, килимите са събрани в ъглите на стаите и вестибюлите, чините стоят по масите и приборите само носят следите от сладката вечеря, чашите са допити. Столове и маси са разместени в пълен безпорядък. Всичко рисува една картина, която без думи говори за буйно веселие, от което са се измъкнали.\nЦелувам те, Пенка\nMitente - Capitano Eduardo Bassi\nGara Dolni Tchiflic\nIndirizzo: Don Francesco Galoni\nPro Oriente - Oboriscte 5 - Sofia\nPrego telegrafarmi se seguito bombardamenti siete tutti bene e se lascierete Sofia inviatemi indirizzi - abbracci\nCapitano Eduardo Bassi\nTante grazie anche al Signor Colonnello per il magnifico pollo. Sono da due giorni a letto con la febbre, che la notte non mi fa dormire - non so cosa sia se malaria o influenza. Non sono proprio piu buono a nulla!\nSperiamo che Dio mi aiuti a superare questo difficile momento.\nTanti ossequi a Suo marito, saluti alla piccola Dora e ossequi anche a Lei\nCap. Eduardo Bassi\nLa prego gradire i miglori auguri per il nuovo anno per Lei, Suo marito e la piccola Dora. Che il 1944 sia un anno felice per la Sua famiglia.\nLa ringrazio per la Sua bontа, ma non si preoccupi per me. Io sono molto contento, ho l’animo lieto e tranquillo per il dovere compiuto secondo il mio onore di gentiluomo e di fedele ufficiale del Re su di me, come in tante battaglie ed in tante vicende della mia vita veglieranno sempre gli Angeli custodi.\nAncora, signora, tanti auguri anche da parte dei miei 3 granatieri e molti ossequi\n* Francesco Galloni - Apostolic Delegate in Bulgaria from 1945 until 1949, when he left the country with the guarantees of the Bulgarian authorities that he would be allowed to return. However, he was denied re-entry and the office of the Apostolic delegation was closed down.


Нова Зeландия купува SH-2G\nНова Зeландия купува осем морски вертолета Kaman SH-2G (I) Super Seasprite. Цената на сделката е $204 млн. и в нея влизат и два допълнителни вертолета, които ще се използват за резервни части и пълен симулатор.\nLZ-OOI е на техническа инспекция\nДеветместният Falcon 2000 (LZ-OOI), който e част от правителственият „Авиоотряд 28”, заминава за Швейцария за пълен технически преглед. Това съобщава ежедневникът „Преса”.\nУспешно облетяха българските L-39 (обновена със снимки)\nРумъния все по-близо до покупката на португалски F-16\nРумъния продължава с преговорите за покупката на употребявани F-16 от Португалия и изглежда, че се приближава към крайна сделка по проекта. Това става ясно с посещението на румънския военен министър Мирча Душа в Португалия.\nKAI разработва десантна версия на Surion\nКорейската самолетостроителна компания KAI ще разработи версия на вертолета Suiron, предназначена за базирана на десантни кораби. Морската пехота на Южна Корея се интересува от около 40 такива вертолета.\nМиГ-29КР самолетостроене Сингапур Ми-26 Ка-32 Франция Ту-134 космонавтика свръхзвуков пътнически самолет T-38 CL-415 Авиобаза Граф Игнатиево J-15 Ил-112 Либия Турция Авиостарт Brexit Do 228 AH-1


Внимание: Защо захарта ще бъде още по-голям проблем в бъдеще - Новини - 2022\nВнимание: Защо захарта ще бъде още по-голям проблем в бъдеще\nЕкспертите предупреждават за последиците от премахването на регулациите за производството на захар\nКато цяло захарта е много разпространена храна, която се използва най-вече за подслаждане на напитки и храна. Консумацията на твърде много захар обаче може да доведе до затлъстяване, затлъстяване и различни сериозни здравословни проблеми. Досега обикновено имаше строги регулации за производството и продажбата на захар в ЕС. Тези регламенти обаче бяха премахнати, тъй като пазарът на захар в ЕС беше либерализиран. Сега експертите се опасяват от нарастваща употреба на евтин захарен сироп.\nНемското общество за затлъстяване (DAG) и немското диабетно помагало предупреждават, че използването на евтин захарен сироп в европейските храни вероятно ще се увеличи значително. Това би накарало хората да ядат повече захар и по-вероятно да получат наднормено тегло, диабет тип 2 и сърдечно-съдови заболявания. Експертите на Германското общество за затлъстяване (DAG) публикуваха съобщение за пресата по тази важна тема.\nПравилата за производството и продажбата на захар в ЕС са премахнати\nИма промени в правилата за производство и продажба на захар в ЕС. Досега например беше определена фиксирана минимална цена за захарно цвекло. Голяма част от произведената в Германия захар идва от захарно цвекло. Имаше и квота, която регулираше цялото производство на захар в Германия, обясняват изследователите. Това определи колко захар може да се произвежда в Германия всяка година. Сега минималните цени на захарното цвекло са вдигнати и фиксираните производствени квоти са премахнати. На този процес трябва да се гледа критично, допълнително обясняват специализираните общества.\nЩе има ли в Германия повече храни с високо съдържание на захар?\nАко достъпът до пазара за даден продукт е подобрен и като цяло има голямо търсене, това ще увеличи значително търсенето. Това увеличено търсене означава, че има все по-голямо предлагане на продукта, обяснява Стефани Герлах, говорител на Германското общество за затлъстяване (DAG). Експертите очакват в бъдеще цените на захарта да паднат. Би могло да бъде още по-изгодно за производителите да продават силно подсладени напитки и сладкарски изделия. Говорителите на индустрията се опитват да поставят страховитите ефекти в перспектива. Те заявиха, че няма да очакват големи последствия от премахването на регулациите за потребителите.\nМного хора вече консумират твърде много захар в наши дни\nОчаква се хранителната промишленост все повече да използва евтина така наречена изоглюкоза в Европа. Ето защо Федералният изследователски институт трябва да се увери през следващия законодателен период, че храната ни няма да стане още по-сладка в бъдеще, казват учените. Трябва също да се предотврати потреблението на захар да продължи да се увеличава. Вече днес консумацията на захар е два пъти повече от препоръчителния максимален прием. Такава висока консумация на захар води до повече случаи на диабет тип 2 и затлъстяване, предупреждава професор д-р. Д-р Ханс-Георг Джоуст от немската помощ за диабет.\nЩе има ли данък захар-мазнини в бъдеще?\nЗа да се предотврати този негативен процес, стартираната национална стратегия на Федералното министерство на земеделието и храните за намаляване на консумацията на захар трябва да бъде последователно преследвана и оптимизирана, добавя експертът. Това е особено вярно по отношение на обвързаните с времето цели, които трябва да бъдат изпълнени от хранително-вкусовата промишленост. Ще бъде далеч по-ефективно да се въведе данък върху захарната мазнина.\nЗахарта и изоглюкозата могат да причинят хронични заболявания\nЗахарта и изоглюкозата имат пряко влияние върху диетата на гражданите на ЕС. Те също имат голямо влияние върху развитието на различни хронични заболявания. Необходимо е спешно да се предотврати увеличената консумация на захар, която взема предвид човешкото здраве като вид обезпечение, причинено от икономически интереси. „В крайна сметка Министерството на земеделието и храните не отговаря само за хранителната промишленост, но и за защитата на здравето на потребителите в Германия“, обяснява професор д-р. Med. Матиас Блюхер, президент на Германското общество за затлъстяване (DAG) в съобщението за пресата.\nСтратегиите за намаляване на консумацията на захар трябва да бъдат разработени от експерти\nЛекарите се застъпват, че новото федерално правителство трябва да създаде научен консултативен съвет, който да включва експертните знания на експертите по затлъстяването и диабета от водещи медицински общества при формулирането на стратегия за намаляване на консумацията на захар. Германското общество за затлъстяване също призовава за прилагане на национален план срещу затлъстяването в Германия.\nКакво е изоглюкоза?\nИзоглюкозата е евтин захарен сироп, който се използва в различни храни. Продуктът се използва като подсладител например в лимонади, сладкиши и сосове. Изоглюкозата може да бъде идентифицирана в списъка на съставките, например под името фруктоза-глюкозен сироп. Изоглюкозата се произвежда от царевично, пшенично или картофено нишесте. В САЩ изоглюкозата (високо фруктозен царевичен сироп = HFCS) е един от най-често срещаните видове захар. Продуктът представлява приблизително 50 процента от видовете захар, използвани в Америка. Делът на изоглюкозата в Европейския съюз досега е ограничен до 5 процента. В повечето случаи изоглюкозата се състои от 55 процента фруктоза, а други 44 процента е глюкоза. Експертите обясняват, че и двата вида захар присъстват в равни количества в нормалната захар за бита.\nТекущ доклад на Института Макс Рубнер посочва по тази тема, че изоглюкозата не вреди на човешкото здраве повече от другите захари, при условие че консумираните количества са същите. Въпреки това експертите от комисията по околна среда, обществено здраве и безопасност на храните (ENVI) на Европейския парламент смятат, че в бъдеще производството на изоглюкоза ще се увеличи повече от три пъти в периода от 2016 г. до 2025 г. Това също може да доведе до повишен прием на изоглюкоза при хора. СЗО препоръчва хората да консумират максимум 50 грама (или максимум 10 процента от общия прием на енергия) добавена захар, включително сироп и мед на ден. (като)\nВидео: The paradox of choice. Barry Schwartz (Януари 2022).\nАкари за домашен прах: защо страдащите от алергия са най-много в момента\nРазследвано: Собствениците на кучета имат по-дълъг живот\nВсяко четвърто дете вече страда от алергия\nДете за дневна грижа от Емерих умира от менингококова инфекция - вероятно още по-заразена\nИзбухване на чума или по-скоро стряскане в Америка?\nЖена страда от постоянно главоболие - лекарят забелязва паяк в ухото си\nПоведенческите терапии могат да облекчат шум в ушите\nНай-съвременна технология, хранене и други подобни: Съвети за ежедневието с диабет\nЕфективно облекчаване на стреса чрез умствено обучение\nCopyright 2022 \_ Внимание: Защо захарта ще бъде още по-голям проблем в бъдеще...


Пореден екшън в Галиче – нападнаха охранителите на Чокови - News.bg\nПореден екшън в Галиче – нападнаха охранителите на Чокови\nСнимка, архив: Арестуваният Чоков\nЧетирима маскирани с бухалки нападнали кола на охранителната фирма, която семейството на кмета на Галиче Ценко Чоков наело да пази имотите му. Последвал среднощен екшън с преследване и стрелба, съобщава БиТиВи.\nСлучката се разиграла в събота срещу неделя през нощта.\nПрипомняме, че Ценко Чоков все още е в ареста.\nНападението над охранителите било заснето от охранителните камери на отсрещната сграда. Свидетели станали двама патрулиращи полицаи, които започнали да преследват нападателите. Полицаите произвели предупредителни изстрели във въздуха, а нападателите избягали. Към момента задържани все още няма.\nСъщата вечер колата на охранителите на Чокови била нападната и на друго място. Тя била замеряна с тръби и камъни пред заведение на един от основните противници на Ценко Чоков – Веселин Попов - Лунгара.\nСъпругата на Ценко Чоков разказва, че когато се връщали от един от обектите охранителите минали покрай заведението на Попов и той и синът му започнали да нахъсват останалите около тях и започнали да замерят колата с камъни и да ги обиждат. Охранителите отишли у Чокови и споделили, че са притеснени нещо да не се случи през нощта.\nСлед като полицията била уведомена, служители на реда от Бяла Слатина тръгнали към Галиче.\nПолицейското присъствие в селото е засилено след поредния инцидент.\nНачало / У нас / Право и ред / Пореден екшън в Галиче – нападнаха охранителите на Чокови


Товарен кораб понесе летящия мозък“ в КосмосаРобот с размерите на - Новини 24/7\n2018-07-12 / 11:32:30 / Бизнес / bgnes.com\nТоварен кораб понесе летящия мозък“ в КосмосаРобот с размерите на ...\nРобот с размерите на топка и наричан „летящия мозък“, защото е програмиран да следва и да си взаимодейства с немски астронавт, беше изстрелян към Международната космическа станция (МКС) с товарния космически кораб" Дракон "на SpaceX.\nНова, резервна ръка за роботизираната ръка на станцията, експеримент за измерване на стреса при растенията в космоса и изследване на нова ракова терапия също са на борда, когато ракетата Falcon 9 се издигна от нос Кейп Канаверал, Флорида.\nБезпилотната капсула "Дракон" носи 2900 килограма на своята 15-та мисия за доставка на орбиталната лаборатория. Капсулата трябва да пристигне и да се скачи с МКС на 2 юли.\nКлючова част от товара е устройство с размерите на баскетболна топка, наречено CIMON - съкратено от Crew Interactive MObile CompanioN.\nТой е описан като "летящ мозък" от Манфред Яуман, ръководител в „Еърбъс“.\nАктивирането на CIMON ще бъде "исторически момент" и ще стане първият робот по рода си, който да взаимодейства с хората в космоса, каза на пресконференция Християн Караш, ръководител на проекта CIMON в Германския аерокосмически център (DLR).\nCIMON е обучен да разпознае гласа и лицето на 42-годишния Александър Герст, геофизик в Европейската космическа агенция.\nКогато Герст се обади на CIMON, роботът ще усети по звука откъде се обажда Герст, ще се ориентира по този начин и ще се приближи.\nCIMON ще бъде задвижван от повече от дузина витла, което ще му помогне да се движи наоколо и да се избегне да се блъска в нещата в моделя „Колумбия“ на космическата лаборатория.\n"Предназначен е да работи на английски език. Разбира Александър", каза Брет Грийнстейн мениджър в IBM.\n„Ще отиде при него, когато той говори.“\nИ шестимата членове на екипажа на орбиталния аванпост могат да говорят на CIMON, макар че той е научен да работи най-добре с Герст./АФП


И утре ще вали, и ще остане студено - Последни Новини от DNES.BG\nИ утре ще вали, и ще остане студено\nОблачно ще и над Черноморието, и над планините\n3 май 2016 18:00, Веселина Йорданова\nПрез нощта и утре облачността ще е значителна. С временни прекъсвания валежите ще продължат, но ще са по-слаби и не така повсеместни. Ще духа до умерен, предимно северен вятър, на места в южните райони, през деня временно ще се усили.\nМинималните температури ще са между 5 и 10 градуса, а максималните - между 11 и 16 градуса.\nНад планините ще бъде предимно облачно с валежи от дъжд, над 2000 м - от сняг. Ще духа умерен северен вятър, който след обяд ще се ориентира от североизток и ще се усили. Максималната температура на 1200 метра ще е около 6 градуса, на 2000 метра - около 0 градуса.


Онлайн вестник Струма - Любопитно - Бягащо дърво провокира пътуващите на магистрала Тракия\nКметът на Благоевград Илко Стоянов освободи кметския наместник на с. Зелен дол Александър Мановски ,...\n12 юли 2020 15:00\t 9128 прочита\n"Бягащото дърво" е един от най- често сниманите обекти на автомагистрала Тракия. То се намира на 168-я километър преди Стара Загора в посока Бургас на аутобана. Мнозина го оприличават на ент - фантастичните герои- дървета на Джон Роналд Руел Толкин.\nТе са вдъхновени от говорещите дървета, които присъстват в много от световните митове, пише trafficnws.bg. Други пък го сравняват с Трансформърс. Така или иначе дървото провокира любопитството и фантазията на пътуващите, както и уменията на фотографите.\nОще за: дърво магистрала Тракия Още от: Любопитно


Обявиха бедствено положение в община Ловеч | 112 | Новини от България и Света | OFFNews.bg\nИвайло Анев Последна промяна на 10 юли 2014 в 21:39 10631 1\nВ община Ловеч е обявено бедствено положение след заседание на Кризисния щаб на града.\nСилна буря остави без ток 11 населени места в Ловешко\nТова заяви кмета на града Минчо Казанджиев пред агенция "Фокус".\nПроливен дъжд се изсипва над Ловеч и региона. Наводнени са много от улиците на града, а 11 населени места в областта останаха без ток.\nВ ниските части на града движението е блокирано, има коли, които са аварирали и не могат да продължат. На места водата достига над метър. Най-ниските части около река Осъм са под вода - има откъртени бордюри и части от асфалт, а колите използват обходни маршрути.\nЦентърът на града е силно наводнен и коли там не могат да се движат. Полицаи пренасочват автомобилите към обходните маршрути.\n"Целият кризисен щаб, заедно с областния управител в момента са при мен и работят, всички институции са организирани. Положението е овладяно, има изпочупени дървета – стари чинари, които са едни от емблемите на нашия град, започваме да почистваме", заяви кмета на града.\nПо думите му всички водни басейни в района са под контрол.\nулици ток област наводнени ловеч кризистен щаб коли кмет дъжд бедствено положение\n11.07 2014 в 00:48\nЗащо по дяволите при всеки по-голям дъжд се обявява бедствено положение?! И какво толкова става като се обави бедствено положение?!\nАми драги ми управници, нали гражданите на тая скапана държава плащат данъци, не само да има за "Северен Ручей" и за заплати за 240-те прасета в парламента(кофти ми е, че обиждам прасетата). Ами ако за последните 20 години някой беше оставил пари и за ремонти и обновления на канализацията, може би това нямаше да се случи. Може би и във Аспарухово хората щяха още да имат къщи.\nАма и в милата ни родина, когато се прави нещо, то се прави на парче(другите да му мислят) и все се гледа да се открадне по нещо. Едно време е било, да гепиш бетон да си удариш плоча над гаража, после нафтичка от служебната кола, сега вече чанти с пари.\nОбявяват извънредно положение ... и какво от това, хората пак сами се оправят, никой не им помага. Пак всеки се оправя, който както може.\nТолкова ме е яд напоследък на всичко, което се случва, че не мога да го опиша.\nВсички трябва да емигрират от тая държава. Да не остане никой, ама никой, да спре да съществува. И после лека, по лека да почне да се населява от нормлани хора. .... Няма такава държава!


ФРГИ публикува Годишен отчет за 2020 година - Фондация "Работилница за граждански инициативи"\nПредставяме Ви Годишния отчет на Фоднация „Работилница за граждански инициативи“ за 2020 година.\nПо-долу споделяме и Писмо от Изпълнителния директор на Фондацията, Илияна Николова.\n„2020 беше необикновена година, различна от всички досегашни в историята на организацията, членовете на екипа й, страната и света.\nПандемията COVID-19 наложи редица ограничения и постави на чалото на „новото нормално“. От 12 календарни месеца, екипът на ФРГИ беше само 50 дни в офис пространството си, но не спря работа нито за миг през останалите над 170 работни дни на годината. Преживяхме така наречения „локдаун“, социалната изолация, ограничихме срещите лице в лице.\nЗатрудненията и ограниченията, предизвикани от здравната криза, не бяха препятствие за работата ни. Продължихме работните си и социални контакти онлайн. Мобилизирани успяхме да преодолеем предизвикателствата. Организирахме работата си и с помощата на технологиите продължихме да подкрепяме тези, които искат да променят за добро.\nГодината беше нелека, не само заради здравните проблеми и предизвикателствата пред икономиката. Все по-често трябваше да преодоляваме и препятствията, свързани с ограничаването на пространството за гражданско участие, особено по отношение на гражданските организации и предизвикателствата пред правата на човека, в едно общество, поставено в условията на непрекъсната поляризация, силни популистки идеи, заиграване с национализма и липса на разбиране за социаното развитие и нуждата от усилия за създаване на социален капитал.\nПредизвикателствата по отношение на дарителството също не бяха малки и произтичаха от икономическите последици от здравната криза, но и от съсредоточената подкрепа към здравните заведения, както от страна на компаниите, така и на отделните физически лица. Невиждана дарителска мобилизация на практика ограничи дарителския ресурс за каузи, различни от здравните.\nГодината беше изпъстрена и с политически предизвикателства, а в голяма степен и със законодателни такива. Когато правим равносметка, задължитено трябва да споменем опита за законодателна промяна, свързан с ограничаване на правата на получаване на финансиране от частни дарители извън България за регистрирани в обществена полза НПО-та и несъстоялият се Съвет за развитие на гражданското общество, въпреки проведения избор за членове.\nВъпреки всички трудности, ФРГИ нито за миг не спря да вярва в смисъла на гражданското общностно действие за промяна на средата, в която живеем, в силата на местното дарителство за осъществяване на промяна, както и в нуждата и смисъла да се работи с младежи, за да има бъ дещо поколение активни граждани. Нашите усилия бяха насочени към местните организации, за да могат те да работят за по-добрия живот на хората, към частните дарители, за да подкрепят тези организации, и към следващото поколение граждански лидери, за да има гражданско участие и все повече хора да се включват в процесите на промяна. През изминалата година съсредоточихме усилията си в предоставяне на подкрепа на хора и организации, за да могат да преодолеят здравните, икономически, социални предизвикателствата, пред които бяха изправени техните общности.\nНаправихме всичко това с активното участие на нашите дарители, партньори, приятели, колеги, обикновените инициативни хора от цялата страна. Практично и отговорно търсихме възможно най-бързите и полезни отговори, за да помогнем навреме.\nБлагодарим на всички, които бяха част от тези усилия. Без общите ни действия промяната трудно би се случила!"\nИзпълнителен директор, ФРГИ


Венера в Овен транзит - статия от Мери Астрология\nВенера в Овен – транзит\n20 април - 15 май\nВенера в Овен?! Вероятно се чудите какво ще рече това. Всеки от вас е чувал за планетата Венера - тази чаровница. Венера е богинята на красотата и грацията в гръцката митология, закрилница на изкуството и естетиката. Благосклонна и обичлива е.\nПрез последните три седмици Венера обитаваше чувствителните и състрадателни Риби. На 20 април 2019 година планетата напусна този знак и започна започва своя преход през съзвездието Овен. Това ще продължи до 15 май, когато ще навлезе в следващия знак - Телец.\nКак гледахме на любовта, красотата и изкуството напоследък?\nОт 26 март до 20 април Венера беше в знака Риби. В този период бяхме по-чувствителни и състрадателни. Съпреживявахме чуждата болка и приемахме позицията ту на жертва, ту на спасител. Проявявахме разбиране към различните и по-лесно прощавахме. Избягвахме да поставяме чувствата и емоциите в рамка, защото при този мил и нежен знак Риби, границите се размиват. На моменти губехме връзка с реалността и потъвахме в света на мечтите. Виждахме всички цветове на дъгата. Използвахме своята креативност в общуването, в работата, в личните ни отношения.\nКакво се променя при транзита на Венера в Овен?\nПодходът на Овен в любовта е спонтанен и директен. Привлича ни тръпката от преследването на обекта на чувствата ни. Ще бъдем смели, непринудени и малко нетърпеливи по отношение на любовните въпроси. Ще се движим право напред към целта, без да поглеждаме назад. Нямаме ни най-малкото намерение да се извиняваме или да ровичкаме в раните от миналото. Пред нас се разкрива един напълно нов свят. Време е нещата да заработят по правилния начин. Добре позната за Овена е тръпката от преследването и постигането на победа. Но за да се запази любовта е нужно постоянно да се търси нов свеж подход към връзката. Иначе интересът на Овена ще се изпари.\nПри Венера в Овен, ние сме искрени и не крием мотивите и мислите си. На моменти, в желанието си да кажем истината на всяка цена, може да загубим чувството си за такт и да станем груби и несъобразителни. Желанията ни ще бъдат силни и ще ги изразяване спонтанно и с ентусиазъм. Овните предпочитат да съблазняват и да преследват обекта на желанията си, а не обратното. Затова при транзита на Венера в Овен ще бъдем по-смели в декларирането на чувствата си. Това е нещо съвсем различно от ситуацията, която наблюдавахме, докато Венера беше в Риби през последните три седмици.\nРибите са по-срамежливи и бързо се оттеглят в своя свят на мечтите. Рядко ще ги видим напористо да преследват обекта на чувствата си. Те по-скоро чакат да бъдат забелязани заради своята красота, нежност и чар. Предпочитат да бъдат преследвани и съблазнявани. Това си е значителна промяна в енергията на любовното поле. За Рибите любовта е красив свят, в който с удоволствие потъват със своя любим човек при всяка възможност. А Овните приемат любовта като сцена от лов. Те са ловецът, а обектът на чувствата им е плячката, която преследват. За да запазят интереса си върху плячката, тя трябва да ги провокира със своята красота, чар и нежност.\nТранзит на Венера в Овен и знаците\nТранзитът на Венера в Овен влияе по различен начин на всеки знак, тъй като попада в различен дом на съответния знак.\nАко знаете своя Асцендент, може да прочетете и за него.\nСъщност на астрологичните домове\nЧестито, мили Овни! През следващите три седмици, до 15 май, планетата на любовта, красотата и изобилието преминава през вашия знак. Така попада във вашия първи дом. Този транзит ви стимулира да се свържете и да общувате с хората. Времето е подходящо да откриете нова любов или да заздравите вече съществуващи отношения. Наслаждавате се на живота и на усещанията, които ви носят сетивата. Ако искате да промените външния си вид, сега е най-подходящият момент. Дори и да запазите вида си такъв, какъвто е, пак ще привличате хората, повече от обикновено. Изглеждате чаровни и приятелски настроени в техните очи. Склонни сте към повече компромиси. Маниерите ви са изключително добри.\nПри Венера в Телец попада във вашия дванадесети дом. Това е дома на страданието, саможертвата, фантазията и мечтите. През следващите три седмици предпочитате да се усамотите. Изглежда сякаш не се интересувате от никой в любовно отношение. Ако срещнете интересна личност, от която сте привлечени, вие сте склонни да запазите чувствата за себе си. По-срамежливи сте от обикновено. Под това влияние може да започнете тайна връзка. Възможно е да сте привлечени от човек, който се нуждае от помощта ви по някакъв начин. Дванадесети дом управлява болниците, психиатричните отделения, затворите, въобще всяко място, което налага ограничения. Затова може да срещнете някого, настанен в подобна институция или работещ там. Когато Венера е в този дом, вие изпитвате удовлетворение от духовни занимания, интересувате се от метафизичното. Лесно се разделяте със стари, непотребни вещи, хора и ситуации.\nПреминавайки в знака Овен, Венера попада във вашия единадесети дом - дома на приятелствата. Възможно е да се запознаете с нов интересен човек чрез ваш общ приятел. Търсите компанията на хора, които споделят същите интереси като вас, принадлежи към същите социални кръгове, или се бори за някаква кауза. През този период вероятно не сте прекалено страстни, така че, ако срещнете интригуваща личност, първо ще изградите стабилна приятелска връзка. Може да излезете на среща с някого, който познавате отдавна, но чак сега ще започнете да гледате по различен начин един на друг. Имате добро усещане за бъдещето, което ви очаква. Намирате радост и удовлетворение в необикновени неща. Гледате на себе си като уникална личност и се приемате с всичките недостатъци и предимства, които имате.\nПреминавайки в знака Овен, Венера попада във вашия десети дом. В този период вие сте привлечени от по-възрастни хора. Търсите компанията на стабилен човек, който е успешен в кариерата и има добра репутация. Ставате по-чаровни и привличате хора от обществото към себе си. Може да срещнете кандидат за сърцето ви чрез работата. Привлечени сте от представители на бизнеса, предприемачи, ръководители, хора в политиката и връзките с обществеността. Вероятно ще използвате творчески подход в работата. Периодът е изключително благоприятен за работещи в сферата на изкуството, красотата и естетиката. Способни сте да направите доста добро впечатление на важен и авторитетен човек.\nПри Венера в Овен, планетата на любовта попада във вашия девети дом. През следващите три седмици, ще търсите компанията на човек, който е свободен като птичка и би се втурнал с ентусиазъм в приключения заедно с вас. Вероятно тази личност ви кара да виждате нещата под различен ъгъл и вие сте готови да я последвате навсякъде. Може да предприемете дълго пътуване и да срещнете някой специален. Възможно е да проявите интерес към чужденци или някой с начин на живот, напълно различен от вашия. Имате желание да се учите и, ако има възможност, ще се запишете на курс за допълнителна квалификация. Чрез обучението ще се срещнете с нов хора. Може да проявите любопитство към някой учител, философ, пилот, лингвист, писател. През този период се забавлявате с нови приключения, които разширяват съзнанието и ви позволяват както да учите, така и да предавате знанията си на останалите. Времето е отлично за писмени и ораторски дейности.\nКогато преминава в Овен, Венера попада във вашия осми дом. През следващите три седмици вие сте привлечени от потайни, провокативни и дори мистериозни хора. Готови сте да проучите в детайли характера на човека, който представлява интерес за вас. Ако някой ви се струва прекалено повърхностен, вие го отбягвате. Докато онзи човек с пронизващия поглед, който преминава по отсрещния тротоар, привлича вниманието ви мигновено. Търсите някого, когото да докосне дълбините на душата ви и да ви помогне да се промените към по-добро. Възможно е да имате засилено желание за интимност. Сексуалният ви живот определено се оживява. Може да срещнете човек, работещ в сферата на психологията, криминалистиката, проучванията. По време на този транзит изпитвате удовлетворение от разследването на различни теми и предмети. Определено искате да стигнете до основата на всеки проблем.\nЗодия Везни/ Асцендент Везни\nПри Венера в Овен, планетата попада във вашия седми дом. През следващите три седмици ще изпитвате силно желание да се посветите на своя партньор. Готови сте да се обвържете и се стремите към партньорство. Търсите човек, който не се страхува да поеме сериозен ангажимент в отношенията. Като че ли избягвате компанията на вечния ерген или на дивото дете. Привлечени сте от личности, склонни да правят компромиси. Хора, които се държат чаровно и културно в социална обстановка, движат се с достойнство и грация. Външният вид е от по-голямо значение за вас от обикновено. Може ваш близък да ви запознае с нов интересен човек или да срещнете някой от творческите среди, или занимаващ се с право. Времето е подходящо за развитие на ново партньорство, лично или свързано с работата, за провеждане на преговори и постигане на компромиси.\nПри транзита на Венера в Овен планетата попада във вашия шести дом. През следващите три седмици, ако сте необвързани, едва ли ще паднете безнадеждно по някого, защото приемате отношенията по логичен начин. Ако срещнете някого, вероятно ще искате да прецените дали той е подходящ партньор. Склонни сте да го подложите на разпит. Малко хора може да оцелеят след тази щателна проверка. Който покрива вашите критерии, ще има възможност да покори сърцето ви. А ако кандидатът не се справи, вие се разделяте с него без излишни драми. Шести дом е свързан предимно с работата, така че може да срещнете някой на работното място. Като цяло през този период намирате удоволствие в структурирането на живота и искате всичко да бъде перфектно. Възможно е да приложите творчески подход в работата.\nПри вас Скорпиони когато Венера е в Овен, тя поставя акцент върху вашия пети дом. Това е домът, който отговаря за влюбването, радостта, забавлението. Когато Венера е разположена тук, периодът е подходящ да започнете да се срещате с някой специален. Искате да се забавлявате заедно и да забравите за скуката. По-романтични сте и се държите по един закачлив и драматичен начин. Мечтаете връзката ви да се развива като по филмите. Лесно привличате обектите на чувствата си. Често ще бъдете търсени и преследвани. Може да срещнете любовта в лицето на някого занимаващ се с изкуство. Самите вие се чувствате по-вдъхновени да творите и да се занимавате с творчески хобита. Общуването с деца и по-млади членове на семейството върви изключително гладко. Търсите връзка с детето в себе си, което се стреми към забавление и радостта.\nПри Венера в Овен, планетата на любовта попада във вашия четвърти дом - дома на семейството и домашния уют. През следващите три седмици вие ще търсите сериозни романтични отношения, а не кратки любовни авантюри. Склонни сте да гледате стари романтични филми и да подсмърчате, пленени от поредната драматична история. По-чувствителни сте и търсите сигурност. Ако сте необвързани, вероятно ще ви допадне лоялен човек, който ревностно защитава близките си. Член на семейството може да ви запознае със специален човек. Или пък ще срещнете някого, чиято работа е свързана със жилища (интериорен дизайнер, дърводелец, архитект) или който е семеен терапевт или социален асистент. Възможно е да се опитате да промените интериора на дома си или да закупите нови вещи. През този период много по-лесно общувате с роднините си.\nПреминавайки в знака Овен, Венера попада във вашия трети дом, дома на комуникациите. През следващите три седмици вие ще бъдете привлечени от хора, които ви стимулират и се свързват с вас на интелектуални ниво. Търсите компанията на личности, които говорят на интересни за вас теми. Третият дом се управлява от двойнствения знак Близнаци. Затова вероятно повече от един човек ще привлича вниманието ви. Може да се запознаете с някого по време на кратко пътуване, в интернет, или чрез помощта на роднина или съсед. Вероятно този човек се занимава с писане, работи с млади хора или в сферата на комуникациите. Ще изпитате удовлетворение от заниманията с други хора. Намирате правилните думи, с които да се обръщате към тях.\nПреминавайки в знака Овен, Венера попада във вашия втори дом - дома на сигурността, стабилността и финансите. През този период вие търсите по-голяма сигурност в живота. Тази стабилност обикновено постигате чрез харчене на пари или закупуването на различни стойностни вещи. Привлечени сте от хора, които носят спокойствие и хармония, подсилват вашето самочувствие и споделят вашите идеи. Предпочитате по-сериозни хора, пред тези, които действат нелогично и спонтанно. Може да срещнете някои във финансова институция (в банка например) или да са запознаете с човек, който работи с пари (като счетоводител, банкер, застраховател и пр.). Добре боравите с финансовите средства по време на този транзит и лесно харчите, особено за хубави и ценни неща. Не се притеснявате да използвате парите по предназначение, ако мислите, че покупката си заслужава.\nTags: 15 май, 20 април, асцендент, Венера в Овен, преминаване, транзит


Десет причини да се влюбим | highviewart.com\n''Любовта е всичко, което имаме – единствения начин, да си помогнем един на друг.'' –\nБезспорен е фактът, че когато сме влюбени се чувстваме истински щастливи. Витаем в облаците, не спираме да мечтаем и всичко ни изглежда някак поправимо и по-красиво. Любовта е най-силното и красиво лекарство за всички, които се чувстват уморени и изпълнени с тъга. Споделената любов е вълшебство, в което се раждат чувства, красота, както и нов живот. Любовта - най-съвършеното чувство, от което никога, не трябва да бягаме.\n''От всички страсти, любовта е най-силната, защото атакува ума, сърцето и усещанията едновременно''. – (Лао Тзъ)\nКолкото по-влюбени сме, толкова по-богати сме – не го забравяйте никога. Сега ще ви разкрием няколко причини да се влюбите.\n1. Превръщаме се в позитивни личности, кипящи от ентусиазъм и енергия.\n2. Започваме да обръщаме повече внимание на външния си вид – спортуваме и използваме методи за разкрасяване и подобряване на тонуса ни, защото искаме да изглеждаме привлекателни за своя избраник.\n3. Мечтаем повече – за екскурзии, за бъдещето, за развитието си.\n4. Когато сме влюбени започваме да забелязваме и малките неща около нас, които ни се струват все по прекрасни и красиви. Чувстваме се прекрасно от всеки един малък жест, дори и да не е от човека, в когото сме влюбени.\n5. Усмивката не слиза от лицето ни. Изпълнени сме със щастие, което се опитваме да предадем на останалите.\n6. Ставаме по-привлекателни и симпатични, защото просто сияем.\n7. Всяка болка избледнява и всеки лош спомен, просто изчезва от съзнанието ни.\n8. Душата ни танцува, изпълнени сме с много щастие.\n9. Започваме да откликваме на нуждите на другите и разбираме, че не е чак толкова трудно да помагаме.\n10. Изпълваме се с положителни мисли, които ни карат да се чувстваме удовлетворени и завършени. Защото, когато любовта е споделена, тя е най-прекрасното нещо, което може да се случи в живота на човека. Любовта е сила, страст, мечти и красотата. И колкото по-бързо го осъзнаем, толкова по-щастливи ще бъдем.\n''Ако имаш любов, не се нуждаеш от нищо друго. Ако ли нямаш, не е от особено значение, какво друго имаш.'' – (Джеймс Бари)


На 09.12.2011 г.\tи видяна 1510 пъти\nЛуна 5, Ден 25 – Бяло Кристално Куче\nТон 12 – Тон на Комплeксната стабилност.\nСтабилността е въпрос на възприятие. Открийте къде бихте могли свободно да се леете и разширявате сред привидната сложност. Използвайте повлияните от полярността отношения, за да изследвате и разширите всички ограничаващи ви структури. Отворете възприятията си.\nЕдин от даровете на Ок е призоваването и разпознаването на духовните спътници. Други същества със същите копнежи чакат да ви срещнат и разпознаят, същества, които ще ви видят такива, каквито сте. Когато сте истински видени, вие се изпълвате със сила и у вас се разпалва паметта за споделеното свещено доверие. Това е естествен процес, промислен от Божественото начин за взаимно разпознаване посредством подобната честота на трептене, без каквито и да било лични очаквания.\nНавярно тепърва ви предстои да срещнете тези същества във физическия план. Помнете, че не сте сами; вашите духовни спътници са винаги край вас, в мислите и намеренията си, като помощници и съюзници.\nВодещ знак: Вятър (Ик)\nИк е галактическият вятър, катализиращото течение, Духът, който минава през всичко. Той е божественият дъх, одушевяващ цялото творение, невидимата същност на слънчевата енергия. Ик е дъхът на вдъхновението, оплождащата сила на вятъра. Неговата същност е движението на Духа, с което прониква във формата, за да я оживи, пречисти и вдъхнови.\nОкултна сила: Маймуна (Чуен)\nПотопете се във великата мъдрост на невинността и упованието. Благодарение на своята вътрешна невинност вие можете да послужите като празен съд, в който да се пролеят божествената воля и мъдрост. Колкото по-малко се вкопчвате в определени системи от вярвания и мисловни модели, толкова повече се превръщате в приемателна станция на Божественото.\nАнтипод: Слънце (Ахау)\nАхау ви напомня, че във всеки един момент вие сте в центъра на всичко, което е. По време на това пътешествие на спомнянето изграждате светлинното си тяло, за да се завърнете у дома при звездите - мястото, което всъщност никога не сте напускали. Вие сте дете на Свещеното - поемете обратно към Великото Централно Слънце! Вие сте венецът на Сътворението, проникнат от плана на Слънчевия дух. Вие сте божествено семе, отражение на космическото съзнание. Вие сте проявената любов!\nАналог: Луна (Мулук)\nСамокритичността често е придружена от вътрешен монолог, който изкарва на повърхността на съзнанието всички изтласкани в сянката негативни самооценки. Вие сте се сдобили с тези критични самооценки от оценките на критичния свят. Мулук ви приканва да излекувате своята вътрешна критичност. Свалете черните очила. Направете съзнателно усилие да ограничите онези самовнушения, които водят до самоограничение.\nMaya каза на 09.12.2011 г. 20:14 ч.\nИзвестни личности със Слънчев печат “Куче” и с Тон 12:\nборецът Александър Томов,\nактрисата Ернестина Шинова,\nБате Енчо – водещ на “Кой е по-по-най” по БиТиВи,\nАнатолий Карпов – бивш световен шампион по шахмат


Конспирацията - от червената номенклатура до мъжката Барби | Burgas-podlupa.com\n01/20/2021 - 01:55\nкато политически фактор. За да постигне международно признание на трансформираната в БСП - БКП, номенклатурата се нуждаеше от членство на тази партия в Социалистическия Интернационал, но това не можеше да се случи поради отказа на Петър Дертлиев да даде препоръки на БСП. Дертлиев беше първата кандидатура на СДС за президент на България и ако той беше избран, имаше сериозна вероятност голяма част от електората на БСП да се прелее в партията на Дертлиев поради идентичността на марксистката терминология както при социалдемократи, така и при комунисти, а това преливане не беше желано от номенклатурата, защото ситуацията излизаше извън контрол.\nЗа маргинализирането на СДС допринесоха още два допълнителни момента. Първо, отстраняването на Петър Берон - една много качествена и силна фигура в опозицията и второ, компрометирането на традиционните социалдемократи и земеделците. И в двата случая бе използван механизмът на “досиетата”. Константин Тренчев показа на Желев досието на Берон, макар че е интересно как един синдикален деятел се бе сдобил с него, а Румен Данов, също от обкръжението на Желев, изнесе данни за земеделците и социалдемократите, сътрудничили с ДС. Като материал за размисъл в тази насока трябва се постави и въпроса защо Филип Димитров беше пощаден на този етап и му бе разрешено не само да остане лидер на СДС, но и министър-председател на България?\nИсторията на преходът български, освен описание на случилото се, изисква и няколко разсъждения защо всичко това се случи? От една страна, това беше последица от уравниловката и отсъствието на съзнателни интереси, които би следвало да се отстояват. Този момент бе еднозначно използуван, за да се манипулира преходът. Създаването на изкуствени политически субекти и контролираните информационни потоци довършиха начинанието. Типично български феномен е и професията “национален обяснител” и за да се покрие политическият диапазон, за тълкуватели на реалността вляво от центъра бяха определени А. Райчев и К. Стойчев, а вдясно - И. Кръстев и Е. Дайнов, като общият знаменател на\nживее в САЩ


Шумен задържа върха във втора дивизия - Баскетбол - Sportal.bg\n20 януари 2020 | 11:01 - Обновена\nШумен запази първото си място във временното класиране на А група, мъже, след като отново победи ЦСКА, този път с 82:76. Над всички за победителите с 29 точки и 13 борби бе Кирил Кирилов. Красимир Димитров се отчете с 14 точки и 8 борби, 13 точки добави Димитър Янчев.\nС дабъл-дабъл за „червените“ се отличи Николай Стефанов с 26 точки и 10 борби. Димитър Генов отбеляза 15 точки, а 13 има Николай Петров. "Червените" бяха без Емилиян Грудов, Виктор Маргаритов и Кристиян Икономов. Победата бе девета за Шумен от 11 мача, като в следващия кръг тимът приема Видабаскет.\nЦСКА е с баланс 3-9, а след седмица гостува на Славия.


Цитат на деня: Успяхме да отговорим правилно на неправилно поставен въпрос - Цитат на деня - Дневник\n15:02, 27 дек 19 , 3127\nМинистърът на правосъдието Данаил Кирилов отчете работата на ръководеното от него ведомство през изминалата 2019 г.\n"Успяхме да отговорим правилно на неправилно поставен въпрос с отговорността на главния прокурор и тук особено значение имаше вашият ангажимент, който беше поет пред представителната мисия на Венецианската комисия от името на България да изпълним точно и стриктно препоръките, които знаехме предварително, че няма да са благоприятни за нас".\nТова заяви министърът на правосъдието Данаил Кирилов в отчета си за свършената работа през 2019 година.\n"Министерството на правосъдието участва и съучаства в този процес, смятам, успешно", каза Кирилов като обясни, че има предвид доклада на ЕК за България по механизма за сътрудничество и проверка и препоръките той да бъде последен.\n12:22, 17 сеп 21 / Избори 2021 194\nselqnin 15:16, 27 дек 19 / Неутрално\nТози човек е обида за Разума и добрият вкус....\nvassilun 15:14, 27 дек 19 / Неутрално\nТова е интелектът на правителството! Цветът на онези 80%!\nРейтинг: 1239 15:06, 27 дек 19 Неутрално\nГений! Невероятен! Поклон! Ако се изгражда български пантеон, първи той в него!\nРейтинг: 703 15:09, 27 дек 19 Любопитно\nВицът за деня ли е това?\nРейтинг: 908 15:13, 27 дек 19 Весело\n"...ангажимент, който беше поет пред представителната мисия на Венецианската комисия от името на България да изпълним точно и стриктно препоръките..."\nМуааааааа, Барни Ръбъл е на мнение, че и Венецианската комисия рупа доматите с колците.\nРейтинг: 5033 15:14, 27 дек 19 Неутрално\nРейтинг: 1727 15:16, 27 дек 19 Неутрално\nРейтинг: 2827 15:20, 27 дек 19 Любопитно\nКой е въпросът и кой го е поставил ? Ръбъла смята ,че Венецианската комисия не знае какшо пита и как да сепостигне ? Той е единственият гений на БКП-тата...\nРейтинг: 1426 15:28, 27 дек 19 Неутрално\nМислех, че след Цецка Цачева по-зле няма как да стане, но ето какво сполетя правосъдието.\nРейтинг: 5213 15:31, 27 дек 19 Неутрално\nХа ха, наистина е цитат на деня, даже на годината.\nРейтинг: 412 15:32, 27 дек 19 Неутрално\nупражнение по красноречие, за да обясни, че тая работа няма как да стане :)\nРейтинг: 526 15:40, 27 дек 19 Неутрално\nСлушайки тази *рожба* на българското фишзе убръзувание,ти става ясно защо сме на това положение.\nРейтинг: 908 15:41, 27 дек 19 Любопитно\nСънят на разума ражда чудовища. Мислех, че след Цецка Цачева по-зле няма как да стане, но ето какво сполетя правосъдието.Тъжна история.\nИма ли смисъл да се рови човек в кофа за боклук и да се пита, кой точно отпадък е най-големия?\nРейтинг: 4818 15:43, 27 дек 19 Неутрално\nРейтинг: 1134 15:49, 27 дек 19 Весело\nДа запазим чувството си за хумор, защото положението е отчайващо. Това недоразумение каквото и да каже, все звучи като виц, а снимките му, както и да са правени, все изглеждат като карикатура.\nРейтинг: 890 15:52, 27 дек 19 Неутрално\nТази "мисъл" сигурно я е мъдрил сутринта в тоалетната...\nРейтинг: 417 16:09, 27 дек 19 Неутрално\nСтана ми мъчно за България...\nРейтинг: 2056 16:11, 27 дек 19 Неутрално\nТоя издевателства над нормалния човешки разум!\nРейтинг: 578 16:13, 27 дек 19 Неутрално\nподлизу̀рко — съществително име, мъжки род\nугодник, ласкател, раболепен, сервилен, лакей, блюдолизец, влечуго, мазник, лукав, подъл, лицемер, мекотело\nДани Лоботома е всичко описано по-горе в тълковния речник...\nРейтинг: 382 16:18, 27 дек 19 Весело\nНемам думи, просто талант! Сигурно Ай- кюто му се върти около телесната температура...\nРейтинг: 1053 16:23, 27 дек 19 Неутрално\nс такива не секънд хенд, а направо продънени от еди-какво-си политици, държавата няма шанс.\nРейтинг: 578 16:25, 27 дек 19 Неутрално\nНовата ЕК работи от 1 декември, Механизмът за сътрудничество и проверка не е паднал и аз чакам вече 27 дни тази оставка!!!\nРейтинг: 4818 17:06, 27 дек 19 Неутрално\nКъде са троловете герберастки да го защитят?\nТОВА МУ Е ОТЧЕТЪТ ЗА ВСИЧКО СВЪРШЕНО ЗА 2019 та !!!\nРейтинг: 5443 17:17, 27 дек 19 Весело\nНевероятно изживяване е да четеш изказване на министър Кирилов\nРейтинг: 754 18:11, 27 дек 19 Неутрално\nНяма по-тъпо парче от Барни 🤣\nРейтинг: 737 20:43, 27 дек 19 Неутрално\nВероятно имате предвид телесната температура на студенокръвните?\nРейтинг: 7634 21:19, 27 дек 19 Неутрално\nПростото си е просто и все си мисли, че е право.\nРейтинг: 565 21:29, 27 дек 19 Неутрално\nРейтинг: 5353 21:55, 27 дек 19 Весело\nПрави ли се или си е просто такъв? Все си мисля, че такива хора няма. Обидно е за нас самите


До четвъртък ще бъдат готови списъците с медиците, желаещи да се ваксинират срещу COVID-19 - "Гласът на Бургас" 98,3 FM\n„До четвъртък ще бъдат изготвени списъците с всички медицински служители, които са заявили, че ще се ваксинират срещу COVID-19. След това директорите на регионалните здравни инспекции ще направят логистика, там където е необходимо да има мобилни екипи и колко на брой трябва да са те.“ Това каза министърът на здравеопазването проф. д-р Костадин Ангелов след среща с директорите на регионалните здравни инспекции, които ще отговарят за шестте ваксинационни района.\nДо края на годината ще бъдат сключени договори за доставка на хладилниците. В началото на следващата година те ще бъдат доставени. Вече на места се извършват ремонтни дейности, за да се осигурят помещения, които да отговарят напълно на изискванията за тяхното поставяне и съхранението на ваксините. Отделно ще има малки хладилници, които да бъдат на разположение на мобилните екипи.\nВ отговор на журналистически въпрос министър Ангелов обясни, че ако заболяемостта продължава да спада, от 14 декември ще се отворят детските градини. За пълната отмяна на мерките предстои анализ на данните. Вече има наложени санкции за неспазване на противоепидемичните мерки на шест от големите магазини в столицата, допълни проф. Ангелов.\nПредишна публикация: Спортен клуб „Вромос рейсинг“ отбеляза 20-годишен юбилей\nСледваща публикация: Относно действията на морски плаж „Созопол – централен, Министерство на туризма съобщава


Проф. Байкова изброи най-опасните храни на плажа и в жегите\nЯжте плодове и зеленчуци в гамата на светофара\nСофия, България 03 Авг. 2014, 10:03 9745 прочита 0 коментара\nДонка Байкова, доктор по медицина, професор по хранене и диететика посочва в интервю за в. "Монитор" днес кои са най-опасните храни през лятото в горещините и на плажа. Зам.-председател на Българското научно дружество по хранене и диететика същевременно препоръчва и подходящите за летния сезон храни.\n- Проф. Байкова, летният сезон е в разгара си. Какви правила е добре да спазват почиващите по морето във връзка с храненето и какво да избягваме?

 - Най-напред трябва да се стремим да избегнем риска от неприятни стомашно-чревни разстройства, бактериална инфекция. Знаете, че сега има и летни вируси, които могат да помрачат доброто ни настроение, нагласата да релаксираме. Затова е добре преди почивката да не бъдем изтощени. Трябва да се чувстваме биотонизирани. Какво имам предвид?Именно през топлите месеци на годината е необходимо да заредим всичките си депа с биологично активни субстанции - това са витамини, минерали, антиоксиданти, фибри, целулози. Знаете, че приемаме витамините и минералите в милиграми за деня. Става дума за дневната ни потребност. Но те са най-значимите катализатори на обменните процеси, активират метаболизма и ни правят жизнени. Ето защо в менюто ни трябва да присъства максимално количество зеленчуци и плодове. Ако средногодишната ни потребност от тях е по 200 грама, то сега трябва да удвоим дозата. Тук говорим за повишаване на имунната устойчивост - за доброто ни настроение, за изящната ни фигура, за сваляне на излишните 2-3 килограма. Освен това е препоръчително да консумираме плодовете и зеленчуците в една гама в цветовете на светофара. Например зелени листни - копър, магданоз, джоджен и др. Чрез тях ние ще си набавим хлорофил. Така ще се съсредоточим върху оптималната доза от антиоксиданти. След това червените зеленчуци - домати и чушки, които сега има в изобилие. Също така оранжеви - морковите. След това минаваме към белтъчните храни - за да имаме имунна защита, не бива да се лишаваме от животинските храни, а да им направим адекватен подбор. От изключително значение е и приемът на млечни продукти - кога да консумираме повече кисело мляко, ако не през лятото. Млечно-киселите напитки действат изключително освежаващо в горещините. Изварата също е по-лека храна, богата на аминокиселини и е лекарство за черния дроб. Спокойно можем да си похапваме и не мазни сирена и кашкавали. Предполага се и че този сезон ще ядем повече риба. Затова, когато сте на почивка, консумирайте повече риба и морски деликатеси.

 - Но не е ли опасна рибата заради съхранението?

 - Ето, тук вече стигаме до въпроса с безопасността. Защото първо трябва да обърнем внимание на имунната си защита, а след това да преценим как да се предпазим от стомашно-чревни разстройства. Въпросът е да не се стига до интоксикация или до стрептококови инфекции. Затова на първо място, трябва да внимаваме откъде купуваме закуските или дневната си храна, която ядем на крак. Имайте предвид, че разносната търговия по морските плажове е много рискова. Масово се продава царевица по плажа, но точно от такава храна наскоро имаше епидемичен взрив на стомашно-чревно разстройство. Причината е, че водата, в която кисне царевицата, е добра среда за развитие на бактерии. Нека внимаваме от къде купуваме и еклери, сладоледи. Докато си изясним дали продавачът има разрешително, дали е под контрола на санитарните органи, може да е късно. Не бива да си вземаме и прясно мляко от тротоара или от близката сергия. То е много подходяща среда за развитието на всякакви бактерии. Същото се отнася и за рибата, която ще купим от плажа. Но тя може да не е съхранена подходящо и може да е източник на бактериални инфекции. Още повече че рибата има външни белези на развала. Например има слуз, която се появява по повърхността на кожата, започва да лепне, хрилете й не са с розов цвят, а с кафяв, очите й са мътни. Дори по мириса можем да познаем дали е започнало разлагане.

 - Тогава по-сигурно ли е да се храним в хотела?

 - Разбира се. Там има хладилни камери, храната се контролира, тъй като оставят проби от ястията и санитарните власти могат да преценят дали има проблем при консумацията. През лятото трябва да избягваме и майонезените салати. Често пъти в хотелите, които са на ол инклузив, се предлагат едни и същи бързоразвалящи се меки колбаси. Така те стават източник за развитие на бактерии. Същото се отнася и за някои млечни кремове, било то мляко с ориз, кисел и др. Млените меса също са много подходяща среда за развитието на бактерии. Нищо че приготвят кюфтетата и кебапчетата пред нас. Те може да са от кайма, която не е съхранявана в подходящи условия, защото термичната обработка на барбекютата често не е достатъчна по продължителност и температура. Така бактериите няма как да се унищожат.

 - По колко време обаче трябва да се стои на плажа - на слънце и съответно във водата? Има ли правило за децата?

 - Всички лекари са единодушни - в централната част на деня - между 11 и 15 часа, не е подходящо да сме на плажа, защото ултравиолетовите лъчи проникват почти перпендикулярно към земята. Освен че предизвикват различни видове изгаряния, може да получим топлинен удар. Ако сме на слънце пък, този удар може да е слънчев. Симптомите тогава са гадене, главоболие, повръщане. Ето защо е важно охлаждането, но и превенцията. Но когато става дума за високи температури и море, стига да е безопасна ивицата, в която позволяваме на децата да се къпят, морската вода е вид закалителен фактор. Никога не съм ограничавала моите деца да се къпят в морето. Разбира се, това трябва да става под зоркия ни поглед и когато условията в морето са подходящи - да няма мъртво вълнение, водата да не е мътна. Да не забравяме - нека носим светли дрехи, а не тъмни, които привличат слънцето. Задължителни са и шапките на главата и чадърите.

 - По колко течности трябва да пием?

 - Трябва да приемаме много течности - ако нормалното количество е 30 мл на килограм телесна маса, сега трябва да е 50 мл. Нуждата от течности през летния сезон е с около 80% повече. Нека се знае, че не бива да приемаме и прекалено студени напитки. Също така за да предотвратим пренагряването на тялото, трябва да знаем, че разликата в температурите между една стая с климатик и навън не бива да е по-голяма от 5-8 градуса. В противен случай не можем да адаптираме тялото си. Това е особено опасно за децата. Правилото важи и за автомобилите, които са с климатик, и пътуваме през деня. И в никакъв случай като влезем в морето не бива да сме се хранили. Рискът да ни прилошее е по-голям. Поне трябва да са минали 1-2 часа.


Къде е мястото на България между САЩ и Русия\nЕдин от най-основните въпроси относно политиката на нашата клета територия, която бълнува, че е държава, е накъде трябва да се ориентираме. Към САЩ или към Русия? Поне това са двата огромни лагера в момента. През 2013-та година се наблюдаваше огромно връщане на напрежението между русофоби и русофили, американофоби и американофили, както и по линията либерали-консерватори. Но в цялата ни нова история въпросът накъде трябва да бъдем ориентирани, не е преставал да стои. Просто преди експресния внос на комунизъм и последвалия режим вместо САЩ като опция е стояла добрата стара Европа. Докато днес Европа сякаш е загубила до голяма степен способността си да действа самостоятелно и често съвсем основателно е критикувана като марионетка на САЩ.\nПо отношение с Русия имаме доста тежко наследство. Още по време на Възраждането Русия дейно се бори за своите интереси на Балканския полуостров като ги маскира като загриженост и желание за помощ. Това може да се види доста ясно при църковните борби. Но не трябва да забравяме и текстът, който е писал Раковски за отношението на Русия към бесарабските българи. Както и руската намеса в борбата ни за църковна независимост. А какво да кажем за офицерските бунтове? За мнението за Русия на Захари Стоянов? А после за развитието на комунистическата партия, атентатите? И всичко това с любезната помощ на Русия. А за 45-те години, в които сме нямали независима политика и сме правили всичко, което Голямата сестра изиска от нас? Като междувременно комунистическият елит е фалирал държавата три пъти и на секретно заседание на Политбюро е решил България да загуби независимостта си и да стане част от СССР? А за днешната съвременност? Когато открито в България има страшно силно руско лоби, което е изключително непрозрачно? Очевидно Русия не е подходящ вариант. Най-малкото и поради прекалената географска близост, която ни поставя на устата на топа.\nСтане ли дума за САЩ, самите американци имат доста тежко наследство. Не може да се отрече, че те поне действат с пъти по-открито от братушките. В същото време се изживяват като глобален хегемон, месят се в чуждите политики по откровено агресивен начин. В същото време (иска ли питане?) водещ при тях също е личния интерес. Твърдят, че определени техни действия са добри за световния ред, за свободата, демокрацията и подобни захаросани от тях понятия, а в същото време преследват своята политика, укрепват позициите си... В последните 25 години американците влияят доста както на европейските политики, така и на нашата българска (клета) политика. Ако не е пресилено да кажем, че изобщо имаме политика, защото май такъв е казусът. Тези 25 години далеч не ни донесоха благоденствието, което народът очакваше да ни залее щедро след падането на Желязната завеса. Стигнахме дотам, че се появи носталгията по соца, а демокрацията все по-често бива демонизирана. Очевидно и САЩ не са цвете за мирисане...\nАко прибавим и Европа в този списък, трябва са кажем, че Европа също винаги е гонила своите интереси. Тоест великите европейски сили. Каквото и да са ни говорили, те винаги са имали и нещо друго наум. Доказателствата в историята са прекалено много, за да тръгнем да ги изброяваме.\nИ какво стана сега? Има ли изобщо някакъв вариант? Каква трябва да бъде българската политика: русофилска, американофилска, еврофилска?\nИстината е, че голямата драма в България е отсъствието на каквато и да е българска политика. Че нашите политици се чувстват прекалено слаби или са прекалено слаби политици, за да поставят някакви независими цели, които да гоним. Затова постоянно трябва да се стиковаме или с едните, или с другите. И често да пренебрегваме личните си интереси, за да угаждаме на големите риби. Истинската българска политика би трябвало умело да се възползва от геополитическото ни местоположение като врата между Изтока и Запада, Азия и Европа и да я капитализира. Българските политици трябва да се научат, че трябва да скърцат със зъби и да тропат по масата, когато се налага. Вместо да стискат зъби и да свиват безпомощно юмруци.\nАко някой ден имаме подобни политици, всичко ще бъде различно. Дано само да доживеем този сюблимен момент. Дано... И тогава...\nСъвети при подбор на есенни обувки ... 40\nКои са най-подходящите прически, според ... 136\nТайната на перфектните пържени картофки ... 177\nНай-бързата пица, готова за 20 минути ... 203\nПет начина как да се справим с липсата на пари ... 499\nА къде е Тошко? Борисов го търси да му благодари... 38687\n"По 15 паунда на час, но пак няма кой да работи":... 7827\nИван Бакалов: Атакуват Кирил Петков от всички... 6622\nАтанас Радев: Провал на следващия парламент... 3904\nПремиерът Стефан Янев назначи трима заместник-министри... 3550\n"Продължаваме промяната" без коалиции преди... 3015\nПолицията търси тези младежи, извършили... 2742\nНа заведение, кино, театър и фитнес - само... 2708\nСлед тежко боледуване в интензивното: Антиваксър... 2448\nСпад в броя на заразените с коронавирус, но... 2230\nОтиде си народната певица Олга Борисова от... 1377\nБорис Джонсън призна, че има шест деца... 1009\nПрогноза за времето - 22 септември (сряда)... 895\nКоронавирусът по света: Над 230 милиона души... 845\nСЗО: Делта вариантът е доминантен в света... 705\nЯмболската болница остана без детско отделение... 523